CELEX: E2019J0006
Language: el
Date: 2020-05-04 00:00:00
Title: Απόφαση του Δικαστηρίου της 4ης Μαΐου 2020 στην υπόθεση E-6/19 Ποινική δίκη κατά H και I [Κανονισμός (ΕΚ) αριθ. 561/2006 — άρθρο 13 παράγραφος 1 στοιχείο ιγ) — Ειδικά οχήματα μεταφοράς χρημάτων ή/και τιμαλφών — Διαδρομές χωρίς φορτίο — Οχήματα συνοδείας] 2020/C 283/04

27.8.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/4
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
      της 4ης Μαΐου 2020
      στην υπόθεση E-6/19
      Ποινική δίκη κατά H και I
      
         
            [Κανονισμός (ΕΚ) αριθ. 561/2006 — άρθρο 13 παράγραφος 1 στοιχείο ιγ) — Ειδικά οχήματα μεταφοράς χρημάτων ή/και τιμαλφών — Διαδρομές χωρίς φορτίο — Οχήματα συνοδείας]
         
      
      (2020/C 283/04)
      Στην υπόθεση E-6/19, Ποινική δίκη κατά Η και Ι — ΑΙΤΗΣΗ προς το Δικαστήριο δυνάμει του άρθρου 34 της συμφωνίας μεταξύ των κρατών ΕΖΕΣ για τη σύσταση Εποπτεύουσας Αρχής και Δικαστηρίου, η οποία υποβλήθηκε από το Εφετείο του Πριγκιπάτου (Fürstliches Obergericht) σχετικά με την ερμηνεία του κανονισμού (ΕΚ) αριθ. 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών και για την τροποποίηση του κανονισμού (ΕΟΚ) αριθ. 3821/85 του Συμβουλίου και του κανονισμού (ΕΚ) αριθ. 2135/98 του Συμβουλίου καθώς και για την κατάργηση του κανονισμού (ΕΟΚ) αριθ. 3820/85 του Συμβουλίου, το Δικαστήριο, αποτελούμενο από τους Páll Hreinsson, πρόεδρο, Per Christiansen (εισηγητή δικαστή) και Bernd Hammermann, δικαστές, εξέδωσε απόφαση στις 4 Μαΐου 2020, το διατακτικό της οποίας έχει ως εξής:
      
                  1.
               
               
                  
                              α)
                           
                           
                              Η εξαίρεση στις μεταφορές με ειδικά οχήματα μεταφοράς χρημάτων ή/και τιμαλφών, σύμφωνα με το άρθρο 13 παράγραφος 1 στοιχείο ιγ) του κανονισμού (ΕΚ) αριθ. 561/2006 πρέπει να ισχύει και για τις διαδρομές χωρίς φορτίο, δηλαδή τις διαδρομές που πραγματοποιούνται πριν από τη φόρτωση και μετά την εκφόρτωση των εν λόγω οχημάτων.
                           
                        
                              β)
                           
                           
                              Τα οχήματα συνοδείας καλύπτονται από την εξαίρεση του άρθρου 13 παράγραφος 1 στοιχείο ιγ) του κανονισμού (ΕΚ) αριθ. 561/2006, εφόσον το όχημα συνοδείας αποτελεί αναπόσπαστο και απαραίτητο μέρος της μεταφοράς χρημάτων και/ή τιμαλφών με το ειδικό όχημα.
                           
                        
            
                  2.
               
               
                  Οι κυρώσεις που προβλέπονται στο άρθρο 19 του κανονισμού (ΕΚ) αριθ. 561/2006 δεν επιβάλλονται ούτε είναι αναγκαίες ή αναλογικές, εάν οι επίμαχες διαδρομές πραγματοποιήθηκαν από ειδικά οχήματα μεταφοράς χρημάτων και/ή τιμαλφών στο έδαφος άλλων κρατών του ΕΟΧ, εφόσον αυτά τα κράτη έχουν χορηγήσει εξαίρεση βάσει του άρθρου 13 παράγραφος 1 στοιχείο ιγ) του κανονισμού (ΕΚ) αριθ. 561/2006 και εφόσον τηρήθηκαν οι επιμέρους όροι των εν λόγω εξαιρέσεων, δεδομένου ότι δεν υπήρξε παράβαση.
               
            
                  3.
               
               
                  Το άρθρο 6 παράγραφος 5 του κανονισμού (ΕΚ) αριθ. 561/2006 δεν απαιτεί οι οδηγοί των ειδικών οχημάτων μεταφοράς χρημάτων ή/και τιμαλφών να καταγράφουν ως «άλλη εργασία» τον χρόνο που αναλώνεται σε δραστηριότητες που ορίζονται στο άρθρο 4 στοιχείο ε) του εν λόγω κανονισμού, ούτε τον χρόνο που αναλώνεται στην οδήγηση, όταν το κράτος του ΕΟΧ έχει χορηγήσει εξαίρεση σύμφωνα με το άρθρο 13 παράγραφος 1 στοιχείο ιγ) του εν λόγω κανονισμού.